কাফি কামাল: রোহিঙ্গাদের বিরুদ্ধে সামরিক অভিযানকে কেন্দ্র করে রেঙ্গুন ও মান্দালয়ে বসবাসরত মুসলমানদের বিশেষ নির্দেশনা দিয়েছে মিয়ানমার সরকার। শাসিয়ে দেয়া হয়েছে মুসলিম কমিউনিটির নেতা, প্রভাবশালী ব্যক্তি ও মসজিদের ইমামদের। পরিষ্কার বলে দেয়া হয়েছে, রোহিঙ্গা ইস্যুতে রাস্তাঘাটে কোনো ধরনের প্রতিবাদের আয়োজন করা যাবে না। মসজিদের জুমার খুতবা কিংবা বিশেষ মোনাজাতে রোহিঙ্গাদের ব্যাপারে কোনো কথা বলা যাবে না। তাদের জন্য মানবিক কোনো ধরনের সাহায্য-সহযোগিতা করা যাবে না। গণমাধ্যম কিংবা কোথাও এ নিয়ে কোনো মন্তব্য করা যাবে না।